El Prado acull la 22 Fira de l'Estudiant de Gandia
15 abril 2024

## El Prado acull la 22 Fira de l'Estudiant de Gandia15 abril 2024Última actualització: 15 abril 2024

![](../gestion/img/48d9d59644ebf4a1f76f2721236651608cc4e484df4a16bec0d0dc9d357be47b.jpg)  
  

La regidora de Joventut, **Inmaculada Rodríguez**, ha presentat aquest matí la 22a Edició de la Fira de l'Estudiant a Gandia, que tindrà lloc del 16 al 19 d’abril a la plaça del Prado, de 9.30 h a 14:00 h i de 16.30 a 18.30 h.

“Aquesta fira s'ha consolidat com un esdeveniment clau en l'àmbit educatiu i professional, sent un nexe conductor entre els joves de la nostra ciutat i tota l'oferta educativa disponible. Estem orgullosos de comptar amb més de 40 expositors en aquesta edició, provinents de Gandia, la Safor i diferents punts de la geografia valenciana. Aquesta diversitat d'expositors permet oferir als visitants una àmplia gamma d'opcions educatives i professionals”.

La regidora ha recordat que els objectius de l’esdeveniment són promoure l'educació i la formació contínua entre els joves; servir com a plataforma de connexió entre estudiants, pares, centres educatius, i empreses o contribuir al desenvolupament educatiu i professional dels joves de la nostra comunitat.

Les activitats més destacades són estands on els expositors hi oferiran informació detallada sobre els seus programes educatius, cicles formatius i oportunitats d'ocupació. També han previst tallers i xarrades, així com activitats formatives i conferències sobre temes rellevants per als joves, com ara orientació vocacional, habilitats per a l'ocupació i emprenedoria. Networking i Interacció: Els espais estan dissenyats perquè els visitants puguen interactuar amb els expositors, establir contactes, i obtindre assessorament personalitzat.

**Activitats paral·leles a la Fira de l’estudiant**

Enguany comptaran amb degustació de fideuà de Gandia paella i rebosteria variada; demostracions de falconeria; motoserra; exposició de moto aquàtica; exhibició de drons; taller de bunyols; exhibició canina; un taller d’obra; simulacre d'intervenció sanitària; un xicotet concert de música o exhibicions de ball...

“Durant les 22 edicions que portem organitzant aquesta fira, ens hem consolidat com un referent en el sector educatiu i professional de Gandia i la regió. La nostra missió ha sigut sempre facilitar l'accés a informació rellevant i actualitzada, secundant així el desenvolupament personal i professional dels joves de la nostra ciutat. Per això convidem els estudiants, pares, docents, i professionals interessats a participar-hi; és una oportunitat única per a descobrir noves oportunitats educatives i professionals", ha explicat.

[Twittear](https://twitter.com/share)